JayJayThrowThrow/commonwealth-wiki-mix huggingface dataset:
அகமணம்

அகமணம் (Endogamy) என்பது, ஒரு குறிப்பிட்ட சமூகக் குழு, வகுப்பு அல்லது இனப்பிரிவுகளுக்கு உள்ளேயே திருமணம் செய்து கொள்ளும் முறையைக் குறிக்கிறது. சாதிப்பிரிவுகள் காணப்படும் இந்தியா போன்ற நாடுகளில் சாதி ஒரு அகமணக் குழுவாகத் தொழிற்படுகிறது. தமிழர்களைப் பொறுத்தவரையிலும் கூடப் பெரும்பாலும் சாதி அகமணக் குழுவாக உள்ளது. மேல் நாடுகளில், சாதிப்பிரிவுகள் இல்லாத சமுதாயங்களில், வர்க்கம் அல்லது வகுப்பு அகமணக் குழுவாக இருப்பதைக் காணலாம். இவ்வாறு அகமணமுறை சார்ந்திருந்த பல சமூகங்களில் தற்காலத்தில் இதன் செல்வாக்குக் குறைந்து வருகின்றபோதும், வேறு சில சமுதாயங்களில் இம்முறை இன்றும் கடுமையாகக் கடைப்பிடிக்கப்பட்டு வருவதைக் காணலாம். பழங்குடிச் சமுதாயங்களில் ஒவ்வொரு குழுவும் ஒரு அகமணக் குழுவாக உள்ளன.

அகமண முறை குழுவுக்குள், நெருக்கத்தையும் பிணைப்பையும் ஊக்குவிக்கின்றது. பண்டைக் காலத்திலிருந்தே புலம் பெயர்ந்து வாழும் சமுதாயங்களில் அகமண முறை கடைப்பிடிக்கப்பட்டு வந்துள்ளது. இது குழுவுக்குள் ஒற்றுமையை ஊக்குவித்து, அக்குழுக்களுக்கு உரிய வளங்களின் மீதான கட்டுப்பாட்டையும் தக்கவைத்துக் கொள்ள உதவுகிறது. இது வேறு பெரும்பான்மைக் குழுக்கள் மத்தியில் வாழும் சிறுபான்மையினர் தங்கள் சொந்தப் பழக்கவழக்கங்களுடன் நீண்டகாலம் புதிய இடங்களில் தாக்குப் பிடிக்கக்கூடிய சூழ்நிலையை அவர்களுக்கு உருவாக்கிக் கொடுக்கிறது எனலாம். இந்தியாவில் வாழும் பார்சிகள், வட ஈராக்கியப் பகுதிகளில் வாழும் இஸ்லாமியர் அல்லாத சமூகத்தினராகிய யாசிடிகள் என்போர் சிறுபான்மை அகமணக் குழுக்களுக்கு எடுத்துக்காட்டுகள் ஆகும்.

புவியியல் சார்பான அகமணக் குழுக்களும் காணப்படுகின்றன. ஒரு குறிப்பிட்ட நிலப்பரப்பில் வாழ்பவர்கள் தங்களுக்குள் மணம் புரிந்து கொள்ளும் முறை நிலப்பரப்புச் சார்ந்த அகமணம் (Territorial Endogamy) எனப்படும். இதைவிடச் சில ஊர்களைச் சேர்ந்தவர்கள் தங்கள் ஊருக்கு வெளியே மணம் செய்துகொள்வதில்லை இது ஊர் அகமணம் (Village Endogamy) எனப்படுகின்றது.

தங்களுக்குள் அகமண முறையைக் காலங்காலமாக பின்பற்றும் குழுவிடமும் மரபியல் பரவல் குறைந்துபோகும். மக்கள்தொகை மரபியல் ஆய்வில் இவை முறையே மக்கள்தொகை முட்டுப்பாடு (population bottleneck) மற்றும் ஸ்தாபக நிகழ்வு (founder event) கோட்பாடு என அழைகப்படுகிறது. இதே முறையைப் பின்பற்றினால் காலப்போக்கில் மரபியல் பரவல் மேலும் சுருங்கும். அகமண முறையின் காரணமாக மரபியல் பரவல் செழிக்க முடியாமல் தேங்கிய நிலைக்கு உள்ளாகும்போது ஒடுங்கு-மரபணுப் பிறழ்ச்சி வழி ஏற்படும் பரம்பரை நோய்கள் (recessive genetic diseases) கூடும். மரபியல் பரவல் ஒடுங்கினால் அது மரபியல் நோய்களுக்கு இட்டுச்செல்லும்.
மரபணு நோய்கள்

இந்தியாவின் ஐதராபாதில் உள்ள சி.சி.எம்.பி-சி.எஸ்.ஐ.ஆர். (CCMB-CSIR) எனும் ஆய்வு நிறுவனத்தைச் சார்ந்த குமாரசாமி தங்கராஜும் ஹார்வர்டு மருத்துவக் கல்லூரியை சார்ந்த டேவிட் ரெய்ச்சு ஆகியோர் தலைமையில் நடந்த ஆய்வில் ஜம்மு காஷ்மீரைச் சார்ந்த குஜ்ஜர் சமுதாயம், உத்தர பிரதேசத்தைச் சார்ந்த பனியா, தெலங்கானா பகுதியின் ரெட்டி சமூகம், தமிழகத்தில் பிராமணர்கள், கள்ளர்கள், அருந்ததியர்கள், புதுச்சேரியை சார்ந்த யாதவர்கள் முதலானோரிடையே ஸ்தாபக நிகழ்வின் தாக்கம் தூக்கலாக இருக்கிறது என்று ஆய்வு கூறுகிறது.

முப்பது லட்சம் மக்கள்தொகையைக் கொண்டிருந்தாலும் அகமண முறையின் காரணமாக வலுபெற்ற ஸ்தாபக நிகழ்வு தொடர்ச்சியாக தெலங்கானா வைசிய சமுதாயத்தில் ‘பிசிஎச்ஈ’ (BChE - butyrylcholinesterase) எனும் அரிய மரபணு நோய் மற்ற சமுதாயங்களைவிட கூடுதலாக உள்ளது.
மேற்கோள்கள்

பகுப்பு:திருமண முறைகள்
புறமணம்

புறமணம் என்பது ஒரு குறிப்பிட்ட குழுவைச் சேர்ந்தவர்கள் தங்கள் குழுவுக்குள்ளேயே மணம் செய்து கொள்ளாமல், வேறு குழுக்களைச் சேர்ந்தவர்களை மணம் செய்து கொள்ளும் முறை ஆகும். இம்முறையில், இரத்த உறவு கொண்டவர்களையும், ஒரே குலத்தைச் சேர்ந்தவர்களையும் மணம் செய்து கொள்வது தடை செய்யப்படலாம். ஒரே கால்வழி குடிவழி என்பவற்றைச் சேர்ந்தவர்கள் இரத்த உறவு கொண்டவர்கள் என்பதால் பல சமுதாயங்களில் இக் குழுக்களுக்கு உள்ளே திருமணங்கள் ஏற்றுக் கொள்ளப்படுவதில்லை. தமிழ் நாட்டில், குலம், கோத்திரம், வம்சம், கூட்டம் போன்ற பிரிவுகளும் இத்தகைய இரத்த உறவுக் குழுக்களே.

பழங்குடிச் சமுதாயங்களிலே காணப்படும் குலங்கள் (clan) பெரும்பாலும் புறமணக் குழுக்களாகவே உள்ளன. ஒரு குறிப்பிட்ட குலம் இரத்தவழி உறவினர்களுடைய குழுவாக அமைவதால், ஒரு குலத்தைச் சேர்ந்தவர்கள், தங்கள் குலத்துக்கு வெளியே வேறு குலங்களில் மணம் செய்து கொள்கிறார்கள். எனினும் குலங்களையே ஒரு அகமணக் குழுவாகக் கொண்ட சமுதாயங்களும் இருக்கவே செய்கின்றன.
தோற்றம் பற்றிய கோட்பாடுகள்

புறமண முறையின் தோற்றம் பற்றிப் பல விதமான கோட்பாடுகள் உள்ளன. எட்வார்ட் வெஸ்டர்மார்க் (Edvard Westermarck) என்பவர், இரத்த உறவினருக்கிடையே மணங்களைத் தவிர்ப்பதன் தொடர்ச்சியாகவே புறமண முறை உருவானதாகக் கருதுகின்றார்.

ஜே. எஃப். மக்லென்னான் (J.F. McLennan) என்பவர், புறமணத்தின் தோற்றத்துக்குத் குறிப்பிட்ட குழுக்களுக்குள் திருமணத்துக்கான பெண்கள் குறைவாக இருந்ததே காரணம் என்கிறார். இதனால் ஆண்கள் வேறு குழுக்களில் மணம் செய்யவேண்டிய தேவை ஏற்பட்டதாகவும் அதுவே வழக்கமாக நிலைத்துவிட்டதாகவும் அவர் கூறுகிறார்.

மண ஒப்பந்தக் கோட்பாட்டை (Alliance Theory) அறிமுகப்படுத்திய குளோட் லெவி-ஸ்ட்ராஸ் (Claude Levi-Strauss), சில குழுக்கள் தங்கள் உறுப்பினர்களைக் குழுவுக்கு வெளியே மண உறவு வைத்துக் கொள்ள ஊக்குவித்திருக்க வேண்டும் என்கிறார். சில குழுக்களின், பொருளாதார, பண்பாட்டுத் தேவைகளுக்கு மிகவும் அவசியமாக இருந்த இத் துறைகளிலான கொடுக்கல் வாங்கல்களை மேம்படுத்த இது வேண்டியிருந்தது.
இவற்றையும் பார்க்கவும்

* அகமணம்
* கலப்புமணம்
உசாத்துணைகள்

* பக்தவச்சல பாரதி, பண்பாட்டு மானிடவியல், மெய்யப்பன் பதிப்பகம், சிதம்பரம், 2003 (திருத்திய பதிப்பு).
குறிப்புகள்


பகுப்பு:திருமண முறைகள்
உறைதல்

இயற்பியல், வேதியியல் வரையரைகளின் படி ஒரு நீர்மம் திண்மமாக மாறும் செயல் உறைதல் எனப்படுகிறது. இது திண்மமாதல் எனவும் அழைக்கப் படும். பல பொருட்கள் உறைநிலை அடையும்போது முன்பிருந்த பருமனைவிடச் சற்றுச் சுருங்கிக் குறையும். ஆனால் நீர் உறைந்து பனிக்கட்டியாகும்போது விரிவடைகிறது. எந்த வெப்பநிலையில் ஒரு பொருளானது உறைகிறதோ அதுவே அப்பொருளின் உறைநிலை எனப்படுகிறது, ஆனால் இந்த உறை வெப்பநிலை, பொருள் இருக்கும் சூழ் அழுத்தநிலையைப் பொருத்தும் உள்ளது. பொருள்களின் மாசுத்தன்மையினை அதனதன் உறைதல் வெப்பநிலையைக் கொண்டு அறியப்படுகின்றன. மாசு கலந்த பொருட்களின் உறைநிலை குறைந்து காணப்படும். இதுவே உறைநிலைத் தாழ்வு என அழைக்கப்படுகிறது. உறை நிலைத் தாழ்வு கணக்கீடுகளின் மூலம் பொருளின் மூலக்கூறு எடை கண்டறியப்படுகிறது. திண்மத்தில் இருந்து நீர்மத்திற்கு மாறும் செயலான உருகுதல் இதற்கு நேர்மாறான செயல் ஆகும். பெரும்பாலான பொருட்களுக்கு உறைநிலையும் உருகுநிலையும் ஒரு குறிப்பிட்ட அழுத்தநிலையில் ஒன்றாகவே உள்ளது.

(எ.கா) பாதரசத்தின் உறைநிலையும் உருகுநிலையும் ஒன்றே.
உணவு பதப்படுத்தல்

உணவினை பதப்படுத்த உறைதல் முறையே பொதுவாகப் பயன்படுத்தப் படுகிறது. இது நுண்ணுயிரிகளின் வளர்ச்சியைக் கட்டுப்படுத்துவதால் உணவு கெடாமல் காக்கப் படுகிறது.
மேற்கோள்கள்

பகுப்பு:இயற்பியல்
ஒருநிலக் கொள்கை

lang=ta|thumb|250px|இன்று உலகில் உள்ள எல்லாக் கண்டங்களும், தரைநிலப்பகுதிகளும் தொடர்பறா ஒருநிலமாக சேர்ந்து ஒன்றாக இருந்ததென அறிஞர்கள் கருதுகிறார்கள். இதற்கு ஒருநிலக் கொள்கை அல்லது ஒருதரைக் கொள்கை என்று பெயர். அப்படி இருந்த காலம் இன்றைக்கு ஏறத்தாழ 250 மில்லியன் ஆண்டுகளுக்கு முன்னர் ஆகும்.
ஒருநிலக் கொள்கை அல்லது ஒருதரைக் கொள்கை (Pangaea அல்லது Pangea) என்பது ஏறத்தாழ 250 மில்லியன் ஆண்டுகளுக்கு முன்னர், இன்று உலகில் உள்ள எல்லாக் கண்டங்களும், தரைநிலப்பகுதிகளும் தொடர்பறா ஒருபெரு நிலமாக சேர்ந்து ஒன்றாக இருந்ததெனக் கொள்ளும் கொள்கை ஆகும். இந்த ஒருபெரும் தரைநிலத்தைச் சூழ்ந்து ஒரேயொரு மாபெரும் கடல் மட்டும்தான் இருந்தது. எனவே அன்றைய நில உருண்டையில், ஒரேயொரு தரைநிலமும், ஒரேயொரு பெருங்கடலும்தான் இருந்தது என்று இக் கொள்கை கூறுகின்றது.

மண் நிலம் எல்லாம் என்னும் பொருள் பட கிரேக்க மொழியின் Παγγαία (பான்கையா, Pangaea) என்னும் சொல்லை இம்மாபெரும் ஒரு கண்டத்துக்கு ஆல்ஃவிரட் வேகனர் (Alfred Wegener) என்னும் ஜெர்மன் நாட்டுக்காரர் 1920களில் பெயராக இட்டார். இந்த ஒருநிலத்தைத் தமிழில் முழுமண் என்று அழைக்கப்படும். இந்த முழுமண்ணைச் சூழ்ந்திருந்த மாபெரும் ஒருபெருங்கடலுக்கு முழுக்கடல் அல்லது முழுஆழி (Panthalassa) என்று பெயர். முழுமண்ணானது பிறைநிலா வடிவில் அமைந்திருந்தது. இக்கருத்தினைப் படத்தில் காணலாம். பின்னர் நில உருண்டையின் புற ஓடுகள் பிரிந்து பல்வேறு கண்டகளாக ஆனதை கருத்துருவாக அசையும் படமாகக் கீழே காணலாம்.
thumb|left|முழுமண்ணிலில் இருந்து நில ஓடுகள் பிரிந்து நகர்ந்து வெவ்வேறு கண்டங்களாக இன்றுள்ளது போல் மாறியதை அசையும் படமாகக் காட்டுகின்றது.
மேற்கோள்கள்

பகுப்பு:நிலவியல்
பகுப்பு:கண்டங்கள்
உலக காச நோய் நாள்

உலகக் காசநோய் நாள் (World Tuberculosis Day), மக்களிடையே காச நோய் பற்றிய விழிப்புணர்வை ஏற்படுத்துமுகமாக ஒவ்வோர் ஆண்டும் மார்ச் 24 அன்று அனுசரிக்கப்பட்டு வருகிறது. 2012 ஆம் ஆண்டில், 8.6 மில்லியன் மக்கள் காசநோயால் பாதிக்கப்பட்டனர், 1.3 மில்லியன் மக்கள் இந்நோயால் இறந்தனர். இவர்களில் பெரும்பாலானோர் குறைந்த, அல்லது நடுத்தர வருமானங் கொண்ட நாடுகளைச் சேர்ந்தோர் ஆவர்.

உலகக் காசநோய் நாள் உலக சுகாதார அமைப்பினால் அதிகாரபூர்வமாகக் கடைப்பிடிக்கப்படும் எட்டு உலகளாவிய பொதுநலனுக்கான நாட்களில் ஒன்றாகும். (ஏனையவை: உலக சுகாதார நாள், உலக குருதிக் கொடையாளர் நாள், உலக நோய்த்தடுப்பு வாரம், உலக மலேரியா நாள், உலக புகையிலை எதிர்ப்பு நாள், உலகக் கல்லீரல் அழற்சி நாள், உலக எயிட்சு நாள் ஆகியவை ஆகும்.
வரலாறு

1882 மார்ச்சு 24 இல் டாக்டர் றொபேர்ட் கொக் (Robert Koch) என்பவர் காசநோய்க்கான காரணியை (TB bacillus) பெர்லினில் அறிவித்து அறிவியல் உலகை வியப்பில் ஆழ்த்தினார். அந்நாளில் இந்நோய் ஐரோப்பா மற்றும் அமெரிக்காவில் ஏழு பேருக்கு ஒருவரின் உயிரைக் காவு கொண்டு வந்தது. கொக்கின் இக்கண்டுபிடிப்பு காசநோய் பற்றி முழுமையாக அறிய வழிவகுத்தது.

1982 ஆம் ஆண்டில் இக்கண்டுபிடிப்பின் நூற்றாண்டு நினைவு நாளில் காச நோய் மற்றும் நுரையீரல் நோய்களுக்கெதிரான அனைத்துலக அமைப்பு (International Union Against Tuberculosis and Lung Disease - IUATLD) மார்ச் 24 ஆம் நாளை உலக காசநோய் நாளாக அறிவிக்க வேண்டுகோள் விடுத்தது. 1996 ஆம் ஆண்டில் இருந்து உலக சுகாதார அமைப்பு (WHO) இந்நாளை காசநோய் விழிப்புணர்வு நாளாக அறிவித்தது.
மேற்கோள்கள்
வெளி இணைப்புகள்

* உலக காசநோய் நாள் இணையத்தளம் -

பகுப்பு:நோய்கள்
பகுப்பு:மார்ச் சிறப்பு நாட்கள்
சின்மயா மிசன்

சின்மயா மிசன் என்ற அமைப்பானது சுவாமி சின்மயானந்தாவின் இலட்சியங்களை நிறைவேற்றுவதற்காக 1953 இல் உருவாக்கப்பட்ட அமைப்பாகும். இந்த அமைப்பின் நிருவாகத் தலைமை அலுவலகம் இந்தியாவின் மும்பாய் (முன்னைய பம்பாய்) இல் அமைந்துள்ளது. இவ்வமைப்பிற்கு உலகேங்கிலும் 300 க்கும் மேற்பட கிளைகள் உண்டு.
செயற்பாடுகள்

இந்தியாவில் மற்றும் உலகெங்கிலும் உள்ள சின்மயாமிசன் கீழ்வரும் சேவைகளை வழங்குகின்றனர்.
*பாலவிகார் - அகவை(வயது) 5 இல் இருந்து 14 வரையுள்ள சிறுவர்கள்
*சின்மயா இயுவ கேந்திரா - 15 முதல் 28 வயதுடைய இளைஞர்கள் மற்றும் இயுவதிகளுக்கானது
*வளந்தவர்களுக்கான கல்விக்குழுக்கள்
மத மற்றும் ஆன்மீக அடிப்படையில்

இந்தியாவின் சின்மயா மிசன் 24 கோவில்களையும் இந்தியா தவிர்ந்த ஏனைய நாடுகளில் 7 க்கும் மேற்பட்ட கோவில்களையும் கொண்டுள்ளது.
சமூகசேவையில்

*மருத்துவத்துறையில் சின்மயாமிசன் பல நலன் பேணும் நிலையங்களைக் இந்தியாவில் கொண்டுள்ளது.
**வைத்தியசாலை - 1
**தாதியர் பயிற்சிநிலையம் - 1
**சிகிச்சை நிலையங்கள் - 14
**கிராமப்புறக் கண்பராமரிப்பு நிலையங்கள் - 1
**சமூக மற்றும் மருத்துவ உதவிகளை வழங்குவதற்காகத் தத்தெடுத்த கிராமங்கள் - 120
**வயதில் மூத்தோர்களுக்கான வீடுகள் - 8
**தாழ்த்தப்பட்ட பெண்களுக்கான வேலைவாய்ப்புத் திட்டங்கள் - 1
**கிராமப்புற அபிவிருத்தித் திட்டங்கள் -1
**சிறுவர் பராமரிப்பு நிலையம் - 1
*சின்மயாமிசனின் கல்விப் பங்களிப்பாக
**(தினப்) பாடசாலைகள் - 70
**சின்மயா பன்னாட்டு (தங்கியிருந்து) கற்கும் பாடசாலை - 1
**அரிகார் பாடசாலை (சுயதேவைகளை பூர்த்திசெய்வதற்காக தாழ்த்தப்பட்ட சிறுவர்களுக்கான இலவச பாடம் மற்றும் தொழிற்பயிற்சிகள்)
**கல்லூரிகள் (Colleges) – 4
**பட்ட படிப்புக் கல்லூரிகள் (Degree College) – 1
**மேற்கல்விக்கான சின்மயாவின் அமைப்பு எனப் பொருள்படும் சின்மயா இண்டிடியூட்டு ஆப்பு அயர் இலேனிங்கு (Chinmaya Institute of Higher Learning) -1
**சின்மயா பாரம்பரிய நிலையம்
**பாடசாலைகளில் கற்பதன் பெறுமதிகளைப் போதித்தல் (இது தொடர்ச்சியாக இந்தியாவின் பல பாகங்களில் நடத்தப்படுகின்றது).
**இண்டிடியூட்டு ஆப்பு மானேச்சுமண்டு
பண்பாடுகள் தொடர்பாக

*புகழ் பெற்ற இந்திய வேதாகமக் கொள்கைளைப் பரப்புவதோடு பிராந்திய மொழிகளையும் பரப்புகின்றனர்.
*இளைஞர்களைப் பொதுவிடங்களில் பேசவைப்பதற்கான கருத்தரங்குகள்.
*இளைஞர்கள் மற்றும் வளந்தோருக்கான ஆளுமைகள் மற்றும் முன்னெடுப்புக்களை வளர்ப்பதற்கான பயிற்சிப் பட்டறைகள்.
*கலாமந்திர் - 2
*உலக புரிந்துணர்விற்கான நிலையம் - 2
*இந்திய வேதாகம ஆய்வு நிலையம்.
சின்மாயாமிசனின் ஆதிக்கம்

சின்மயா மிசன் தென்னிந்தியா மற்றும் இந்திய கலாச்சாரத்தினைப் பின்பற்றும் இந்திய மற்றும் இலங்கைத் தமிழர்கள் வாழும் அமெரிக்கா, ஐக்கிய இராச்சியம், இலங்கை மற்றும் பலநாடுகளில் இதன் ஆதிக்கம் காணப்படுகின்றது.
பிரபலமான பிரசுரங்கள்

*சஞ்சிகைகள்
**பாலவிகார் - மாதாந்த சஞ்சிகை
**தபோவன் பிரசாத்து - மாதாந்த சஞ்சிகை
**சின்மயா உட்கோடு - மாதாந்த சஞ்சிகை
சிறு பிரசுரங்கள்

*சஞ்சிகைகள்
**பாலாட்சைன் - மாதாந்த சஞ்சிகை - இடெலாசு, அமெரிக்கா
மேற்கோள்கள்
வெளி இணைப்புகள்

* சின்மயா மிஷன்
* மேற்கத்தைய சின்மயா மிஷன்
* சின்மயா மிஷன் ஆஸ்திரேலியா
* சின்மயா மிஷன் நியூசிலாந்து
* சின்மயா மிஷன் ஐக்கிய இராச்சியம் (UK)
* சின்மயா யுவ கேந்திரா (CHYK)
* சின்மயா சர்வதேசத் தங்கியிருந்து கற்கும் பாடசாலை

பகுப்பு:இந்து சமய அமைப்புகள்
ம. சிவசுப்பிரமணியன்

முகில் என்கிற பெயரில் எழுதும் ம. சிவசுப்பிரமணியன் ஒரு தமிழ் எழுத்தாளர் ஆவார். மே 28, 1980ல் கோயமுத்தூரில் பிறந்த முகிலின் சொந்த ஊர் தூத்துக்குடி.

கணிப்பொறித் துறையில் பட்ட மேற்படிப்பை முடித்துவிட்டு, விகடன் மாணவர் நிருபராகவும், கல்கியில் பகுதி நேர நிருபராகவும் பணியாற்றினார். தற்போது நியூ ஹொரைசன் மீடியா நிறுவனத்தின் தமிழ் பிரிவில் முதன்மை துணை ஆசிரியராகப் பணிபுரிந்து வருகிறார்.

கல்கி, தினமணி கதிர், குங்குமம், ரிப்போர்ட்டர் போன்ற இதழ்களில் தொடர்ந்து எழுதும் முகில், நகைச்சுவை எழுத்தாளர்களுள் ஒருவர். தினமணி கதிரில் இரண்டு வருடங்களாக வெளிவந்த இவரது 'லொள்ளு தர்பார்' 'லொள் காப்பியம்' பத்திகள் வாசகர்கள் மத்தியில் மிகுந்த வரவேற்பைப் பெற்றவை.

குமுதம் ரிப்போர்ட்டர் இதழில் ‘அகம் புறம் அந்தப்புரம்' என்றொரு வரலாற்றுத் தொடரை எழுதிக் கொண்டிருக்கிறார். இது இந்திய சமசுதானங்களை ஆண்ட மகாராசாக்கள் பற்றிய தொடர் கடந்த ஓராண்டுக்கும் மேல் வெளிவந்து கொண்டிருக்கிறது.
இவரது நூல்கள்

# துப்பாக்கி மொழி (இந்தியத் தீவிரவாத இயக்கங்கள் குறித்த ஆய்வு)
# கண்ணீரும் புன்னகையும் (நடிகர் சந்திரபாபுவின் வாழ்க்கை)
# லொள்ளு தர்பார் (நகைச்சுவைக் கட்டுரைகள்)
# லொள் காப்பியம் (நகைச்சுவைக் கட்டுரைகள்)
# ஸ்...! (அண்டார்டிகா: பயணம் - வரலாறு - வாழ்க்கை)
# மும்பை: குற்றத் தலைநகரம்
# யூதர்கள் : வரலாறும் வாழ்க்கையும்
# அக்பர்
# ஔரங்கசீப்
# எம்.ஆர்.ராதாயணம் (நடிகர் எம்.ஆர்.ராதாவின் வாழ்க்கை)
வெளிவரவிருக்கும் நூல்கள்

# மெகல்லன்
# செங்கிஸ்கான் (மங்கோலியப் பேரரசர் செங்கிஸ்கான் பற்றிய முதல் தமிழ் நூல்)
கவிதைகள்

# ஆ.. (கவிதைகள்)
# ம்.. (கவிதைகள்)
வெளி இணைப்புகள்

* நியூ ஹொரைசன் மீடியா நிறுவனத் தளத்தில் ஆசிரியர் பற்றிய குறிப்பு
* ம. சிவசுப்பிரமணியனின் வலைத்தளம்
* எம்.ஆர்.ராதாயணம்

பகுப்பு:தமிழக எழுத்தாளர்கள்
பகுப்பு:கோயம்புத்தூர் மாவட்ட மக்கள்
பகுப்பு:தூத்துக்குடி மாவட்ட மக்கள்
கபினி ஆறு

கபிணி அல்லது கபணி ஆறு தென்னிந்தியாவில் உள்ள 230 கி.மீ. நீளமுடைய ஆறு ஆகும். இது காவிரியின் துணை ஆறுகளில் ஒன்று. கேரள மாநிலத்தின் வயநாடு மாவட்டத்தில் தொடங்கி கிழக்கு நோக்கி ஓடும் இந்த ஆறானது கர்நாடக மாநிலத்தில் உள்ள திருமாக்கூடல் நரசிப்பூர் என்ற இடத்தில் காவிரி ஆற்றுடன் கலக்கிறது. பின் காவிரி தமிழ்நாடு வழியாக பாய்ந்து, காவிரிப்பூம்பட்டினத்திற்கு அருகே வங்காள விரிகுடாவில் முடிவடைகிறது.
கபிணி அணை

கபிணி அணையானது கபிணி ஆற்றின் குறுக்கே மைசூர் மாவட்டத்தில் கட்டப்பட்டுள்ளது. 1974-இல் கட்டப்பட்ட இந்த அணையின் நீளம் 696 மீட்டர்கள். இந்த அணையின் நீர்ப்பிடிப்புப் பகுதி 2,141.9 சதுர கிலோமீட்டர்கள். இந்த அணை பெங்களூர் நகரத்திற்கு குடிநீர் வழங்குகிறது. இந்த அணையின் மிகைநீரானது காவிரி ஆற்றில் கலந்து மேட்டூர் அணைக்கு வந்து சேர்கிறது. இந்த அணையின் பரப்பளவு 55 எக்டேர்களாகும். இந்த அணையின் கொள்ளளவு 15.67 டி.எம்.சி ஆகும்.
மேற்கோள்கள்


பகுப்பு:கர்நாடக ஆறுகள்
பகுப்பு:காவிரியின் துணை ஆறுகள்
பகுப்பு:பாலக்காடு மாவட்ட ஆறுகள்
பகுப்பு:வயநாடு மாவட்ட ஆறுகள்
கிரெனடா

கிரெனடா கரிபியக் கடலில் அமைந்துள்ள ஒரு தீவு நாடாகும். இது தெற்கு கிரெனடைன்சையும் உள்ளடக்கியதாகும். கிரேனடா மேற்கு அரைக்கோளத்தில் அமைந்துள்ள இரண்டாவது சிறிய சுதந்திர நாடாகும். இது திரினிடாட் டொபாகோவுக்கு வடக்கிலும் செயிண்ட். வின்செண்ட் கிரெனடைன்சுக்கு தெற்கேயும் அமைந்துள்ளது.
மேற்கோள்கள்


பகுப்பு:கிரெனடா
பகுப்பு:முன்னாள் பிரித்தானியக் குடியேற்றங்கள்
பகுப்பு:கரிபியன் நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
பகுப்பு:பொதுநலவாய நாடுகள்
ஈ (திரைப்படம்)

ஈ 2006ம் ஆண்டு வெளிவந்த தமிழ் திரைப்படமாகும். இத் திரைப்படத்தை S.P. ஜனநாதன் இயக்கியுள்ளார். முக்கிய காதாபாத்திரங்களாக ஜீவா, நயந்தாரா, கருணாஸ், பசுபதி ஆகியோர் நடித்துள்ளனர்.
கதை
நடிகர்கள்
பாடல்கள்

இத் திரைபடத்திற்கு சிறீகாந் தேவா இசையமைத்துள்ளார்:

* சென்னை மாநகரம் - புளியந்தோப்பு பழனி
* காதல் என்பது - ஹரிகரன்
* கல கல கலை - கல்பனா, றன்ஜித், சௌம்யா
* முத்தின முன் ஜிக்கு - புளியந்தோப்பு பழனி
* ஒரே முறை தப்பு - சங்கீதா ராஜேஷ்வரன், சுக்விந்தர் சிங்க், வைஷாலி
* தீ பொறி பறக்கும் - திப்பு
* திருந்தி விடு - புளியந்தோப்பு பழனி
* வா வா வா - புளியந்தோப்பு பழனி
* வாராது போல் - ஜேசுதாஸ் KJ
* ஏழு குறுக்கு - புளியந்தோப்பு பழனி
மேற்கோள்கள்

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். பி. ஜனநாதன் இயக்கிய திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:நயன்தாரா நடித்த திரைப்படங்கள்
பகுப்பு:ஜீவா நடித்துள்ள திரைப்படங்கள்
பொறி (திரைப்படம்)

பொறி (Pori) 2007ம் ஆண்டில் வெளிவந்த ஒர் தமிழ் திரைப்படமாகும். இத்திரைப்படத்தினை சுப்பிரமணியம் சிவா இயக்கியள்ளார். முக்கிய கதாபாத்திரங்களாக ஜீவா, பூஜா, சீமான், கருணாஸ், நாகேஷ் ஆகியோர் நடித்துள்ளனர்.
கதை

நேர்மையான ஆசிரியராக இருந்து ஓய்வு பெறும் நாகேஷின் மகன் ஹரி(ஜீவா), நடைபாதையில் சிறியளவில் புத்தக விற்பனை செய்யும் தொழிலை நடாத்துகின்றவராவார். மகனுக்காக தன்னுடைய ஓய்வூதியப் பணத்தை எல்லாம் செலவு செய்து ஒரு கடை வைத்துத்தருகிறார் ஹரியின் அப்பா. சந்தோஷமாக ஹரி தொழிலைத் தொடங்க நினைக்கும்போதுதான் அந்தக் கடை மலேசியா வணிகரான (சீமான்) வேறொருவருக்குச் சொந்தமானது என்பதும் தன் அப்பா ஏமாற்றப்பட்டதும் ஹரிக்குத் தெரியவருகிறது. சின்ன அளவில் நடந்துவரும் மோசடி இது என்று நினைத்து சம்மந்தப்பட்டவர்களை தண்டிக்க புறப்படும் ஹரிக்கு காத்திருக்கிறது பெரிய அதிர்ச்சி. இதில் சம்மந்தப்பட்டவர்கள் அரசியல் செல்வாக்கு மற்றும் பணபலம் பெற்றவர்கள் என்பது தெரியவருகின்றது. தொடர்ந்து அவர்களை எதிர்க்கிறார். போலி பத்திரங்களைத் தயார் செய்து நடுத்தர குடும்பத்து மக்களை ஏமாற்றும் அந்தக் கும்பலை(விநாயகம் ரியல் எஸ்டேட்) சட்டத்தின் முன்னால் கொண்டுவந்து நிறுத்த நினைக்கிறார். இதனை எவ்வாறு நடாத்திக் காட்டுகின்றார் என்பதே மீதிக்கதையாகும்.
நடிகர்கள்
பாடல்

* ஏப்படியெல்லாம் - சங்கர் மகாதேவன்
* ஜிகினா நடந்து - கிரேஸ் கருனாஸ், ஜெசி கீவ்ட்
* பேருந்தில் நீ எனக்கு - தீனா, மது பாலகிரிஸ்ணன், மது சீறி
* பூக்கலெல்லாம் - ஹரிகரன்
* வேதளா தேவதையே - மாலதி, சங்கர் மகாதேவன்
* எட்டா ஊயரத்தில் - தீனா, ஜீவா,சுப்பரமணி சீவா
விமர்சனம்

ஆனந்த விகடன் வார இதழில் எழுதிய விமர்சனத்தில் "முதல் பாதியில் வரும் சுரத்தில்லாத காமெடியும், படம் முழுக்க மழைக் காளான்களாக முளைக்கும் திடீர்ப் பாடல்களும் டிராஃபிக் ஜாம் டென்ஷன்." என்று எழுதி மதிப்பெண்களை வழங்கினர்.
மேற்கோள்கள்
வெளி இணைப்புகள்

*
பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:ஜீவா நடித்துள்ள திரைப்படங்கள்
பெர்முடா

பெர்முடா, பிரித்தானிய கடல் கடந்த ஆட்சிப்பகுதிகளில் ஒன்றாகும். இது வட அமெரிக்காவின் கிழக்குக் கரையில் வட அத்திலாந்திக் சமுத்திரத்தில் அமைந்துள்ளது. இத்தீவு எசுப்பானிய தேடலாய்வாளரான சுவான் டி பெர்முடேசு என்பவரால் 1503 இல் கண்டுபிடிக்கப்பட்டது.

thumb|left|300px|ஆஸ்ட்வுட் பார்க் கடற்கரை
சான்றுகள்

பகுப்பு:முன்னாள் பிரித்தானியக் குடியேற்றங்கள்
பகுப்பு:பிரித்தானிய கடல்கடந்த மண்டலங்கள்
பகுப்பு:தீவு நாடுகள்
பகுப்பு:வடஅமெரிக்கத் தீவுகள்
ஆலய தீபம்

ஆலய தீபம் (Alaya Deepam) 1984 ஆம் ஆண்டு வெளிவந்த தமிழ்த் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் ராஜேஷ், சுஜாதா மற்றும் பலர் நடித்துள்ளனர். எம்.எசு. விசுவநாதன் இசையில் கவிஞர் வாலி பாடல்களை எழுதினார்.
நடிகர்கள்

* சுஜாதா
* ராஜேஷ்
* சுரேஷ்
* இளவரசி
* ஜெய்சங்கர்
* வனிதா
* மனோரமா
* தேங்காய் சீனிவாசன்
* ஒய். ஜி. மகேந்திரன்
* வி.கோபாலகிருஷ்ணன்- விருந்தினர் தோற்றத்தில்
* டைப்பிஸ்ட் கோபு
மேற்கோள்கள்
வெளி இணைப்புகள்

*


பகுப்பு:1984 தமிழ்த் திரைப்படங்கள்‎
பகுப்பு:ஸ்ரீதர் இயக்கிய தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:சுஜாதா நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
அச்சமில்லை அச்சமில்லை

அச்சமில்லை அச்சமில்லை (Achamillai Achamillai) 1984 ஆம் ஆண்டு வெளிவந்த தமிழ்த் திரைப்படமாகும். கே. பாலச்சந்தர் இயக்கத்தில் வெளிவந்த இத்திரைப்படத்தில் ராஜேஷ், சரிதா மற்றும் பலர் நடித்திருந்தனர். மகாகவி பாரதியார் எழுதிய பாடலின் வரிகள் இப்படத்தின் தலைப்பாக வைக்கப்பட்டுள்ளது.
விருதுகள்

*தேசிய திரைப்பட விருது
*பிலிம் பேன்ஸ் அசோசியேஷன் விருது
துணுக்குகள்

*100 நாட்கள் ஓடியது இத்திரைப்படம்.
பாடல்கள்

இத்திரைப்படத்திற்கு வி. எஸ். நரசிம்மன் இசையமைத்திருந்தார்.
மேற்கோள்கள்
வெளி இணைப்புகள்

*
*


பகுப்பு:1984 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:கே. பாலசந்தர் இயக்கிய தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:சரிதா நடித்த திரைப்படங்கள்
பகுப்பு:வி. எஸ். நரசிம்மன் இசையமைத்த திரைப்படங்கள்
அம்பிகை நேரில் வந்தாள்

அம்பிகை நேரில் வந்தாள் (Ambigai Neril Vanthaal) 1984 ஆம் ஆண்டு டிசம்பர் மாதம் 8 ஆம் தேதியன்று வெளிவந்த தமிழ்த் திரைப்படமாகும். மணிவண்ணன் இயக்கத்தில் வெளிவந்த இத்திரைப்படத்தில் மோகன், ராதா மற்றும் பலர் நடித்திருந்தனர். இசையமைப்பாளர் இளையராஜா படத்திற்கு இசையமைத்திருந்தார்.
நடிகர், நடிகையர்
பாடல்கள்

இத்திரைப்படத்திற்கு இளையராஜா இசையமைத்திருந்தார்.
மேற்கோள்கள்
வெளி இணைப்புகள்

*


பகுப்பு:1984 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மணிவண்ணன் இயக்கிய திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:ராதா நடித்த திரைப்படங்கள்
அன்பே ஓடிவா (திரைப்படம்)

அன்பே ஓடி வா (Anbe Odi Vaa) 1984 ஆம் ஆண்டு மே மாதம் 12 ஆம் தேதி வெளிவந்த தமிழ்த் திரைப்படமாகும். ஆர். ரஞ்சித் குமார் இயக்கத்தில் வெளிவந்த இத்திரைப்படத்தில் மோகன், ஊர்வசி மற்றும் பலர் நடித்திருந்தனர்.
நடிகர்கள்

* மோகன்- மகேஷ்
* ஊர்வசி - பிரேமா
* இந்திரா - பிரியா
* மேஜர் சுந்தரராஜன்- பிரேமாவின் மாமா
* சிவச்சந்திரன்
* பி.ஆர்.வரலட்சுமி - மகேசின் சகோதரி
* பிந்து கோஷ் - வஞ்சி
* இளைய பாலையா - இளவரசு
* லூஸ் மோகன் - பேருந்து நடத்துநர்
* வெண்ணிற ஆடை மூர்த்தி- பேருந்து ஓட்டுநர்
* மனோரமா - பேருந்து நடத்துநர்
* டைப்பிஸ்ட் கோபு- பேராசிரியர்
* இடிச்சப்புளி செல்வராசு
* குள்ளமணி
பாடல்கள்

இத்திரைப்படத்திற்கு இளையராஜா இசையமைத்திருந்தார்.
மேற்கோள்கள்
வெளி இணைப்புகள்

*

பகுப்பு:1984 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:மனோரமா நடித்த திரைப்படங்கள்
அன்புள்ள மலரே

அன்புள்ள மலரே (Anbulla Malare) 1984 ஆம் ஆண்டு மே மாதம் 11 ஆம் தேதியன்று வெளிவந்த தமிழ்த் திரைப்படமாகும். பி. ஆர். ரவிசங்கர் இயக்கத்தில் வெளிவந்த இத்திரைப்படத்தில் சரத்பாபு, ஸ்ரீவித்யா மற்றும் பலர் நடித்திருந்தனர். இசையமைப்பாளர் இளையராஜா படத்திற்கு இசையமைத்திருந்தார்.
நடிகர்கள்

* விஜய் மேனன்
* சாந்தி கிருஷ்ணா
மேற்கோள்கள்
வெளி இணைப்புகள்

*
பகுப்பு:1984 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
அந்த ஜூன் பதினாறாம் நாள்

அந்த ஜூன் பதினாறாம் நாள் (Andha June Pathinaram Naal) 1984 ஆம் ஆண்டு வெளிவந்த தமிழ்த் திரைப்படமாகும். ஏ. சண்முகம் இயக்கத்தில் வெளிவந்த இத்திரைப்படத்தில் சிவசந்திரன், ரதிதேவி மற்றும் பலர் நடித்திருந்தனர்.
நடிகர்கள்

* செந்தாமரை
* வி. எஸ். ராகவன்
* ஏ. வீரப்பன்
* சிவச்சந்திரன்
* ஜெயச்சந்திரன்
* ஒய். ஜி. பி
* ரதிதேவி
* வாணி
மேற்கோள்கள்

பகுப்பு:1984 தமிழ்த் திரைப்படங்கள்‎
பகுப்பு:செந்தாமரை நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
எனக்குள் ஒருவன்

எனக்குள் ஒருவன் (Enakkul Oruvan) 1984 ஆம் ஆண்டு வெளிவந்த தமிழ்த் திரைப்படமாகும். எஸ். பி. முத்துராமன் இயக்கத்தில் வெளிவந்த இத்திரைப்படத்தில் கமல்ஹாசன், சோபனா, சத்யராஜ் மற்றும் பலர் நடித்திருந்தனர்.
நடிகர்கள்

* கமல்ஹாசன் - மதன் / உபேந்திரா
* சோபனா - கல்பனா
* ஸ்ரீபிரியா - தேவி
* சத்யராஜ் - ராஜதுரை
* வி. கே. ராமசாமி - உலகநாத், மதனின் தந்தை
* மனோரமா - மதனின் தாயார்
* சார்லி - மதனின் நண்பர்
* பண்டரிபாய் - உபேந்திராவின் தாயார்
பாடல்கள்

இளையராஜா இசையமைத்த இப்படத்தில் இடம்பெற்ற பாடல்களை கவிஞர் வைரமுத்து எழுதியிருந்தார்.
வெளியீடு

1984 ஆம் ஆண்டு அக்டோபர் மாதம் 23 ஆம் தேதி இத்திரைப்படம் திரையரங்குகளில் வெளியானது.
மேற்கோள்கள்
வெளி இணைப்புகள்

*


பகுப்பு:1984 தமிழ்த் திரைப்படங்கள்‎
பகுப்பு:கமல்ஹாசன் நடித்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:எஸ். பி. முத்துராமன் இயக்கிய திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:பண்டரிபாய் நடித்த தமிழ்த் திரைப்படங்கள்
ஏதோ மோகம்

ஏதோ மோகம் (Etho Mogam) 1984 ஆம் ஆண்டு வெளிவந்த இந்தியத் தமிழ்த் திரைப்படமாகும். டி. கே. மணியன் இயக்கத்தில் வெளிவந்த இத்திரைப்படத்தில் சுரேஷ், பானுப்பிரியா மற்றும் பலர் நடித்திருந்தனர்.
நடிகர்கள்

* சுரேஷ்
* பானுப்பிரியா
* தேங்காய் சீனிவாசன்
* வெண்ணிற ஆடை மூர்த்தி
* ஜூனியர் பாலையா
* குமரிமுத்து
மேற்கோள்கள்

பகுப்பு:1984 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:கங்கை அமரன் இசையமைத்த திரைப்படங்கள்